नई पार्किंग में 55 की जगह लिए जा रहे 60 रु.
देवी अहिल्या विमानतल पर हाल ही में प्रबंधन ने पार्किंग का ठेका जारी किया है। लंबे इंतजार के बाद तीन साल के लिए जारी हुए इस ठेके के शुरू होते ही शिकायतें भी शुरू हो चुकी हैं। यहां से टैक्सियों का संचालन करने वाले टैक्सी संचालकों का आरोप है कि यहां पीक एंड ड्रॉप के लिए जो सात मिनट का समय तय किया गया है, उक्त कंपनी उस समय में आकर जाने पर भी पार्किंग का शुल्क ले रही है।
सामान्य कारों से जो पार्किंग शुल्क 55 रुपए तय है उसके स्थान पर 60 रुपए लिए जा रहे हैं। इस संबंध में उन्होंने विमानतल प्रबंधन से भी शिकायत की है। दूसरी ओर प्रबंधन का कहना है कि उन्हें ऐसी कोई शिकायत नहीं मिली है। शिकायत मिलने पर इसकी जांच कर जरूरी कार्रवाई की जाएगी। प्रबंधन ने हाल ही में यह ठेका पटना की अमेजिंग इंडिया कंपनी को 16.21 लाख रुपए (प्लस सर्विस टैक्स) प्रतिमाह पर जारी किया है, जबकि इससे पहले यह काम आठ लाख रुपए में संचालित हो रहा था।
एयरपोर्ट
hin_Deva hin_Deva hin_Deva bho_Deva